७५ का साल वैसे तो आजादी के बाद भारतीय इतिहास में काले अध्याय के रूप में दर्ज है -२५ जून की काली रात ने आजादी की परिभाषा को आपाद्काल के छद्म में जैसे लील ही लिया | हमारे लिए भी ७५ का साल बहुत ख़ास था | पटना विश्वविद्यालय उनदिनों उच्च शिक्षा के क्षेत्र में राष्ट्रीय स्तर पर अपना महत्वपूर्ण स्थान रखता था और इस वि . वि के छात्र होने के नाते हम भी अपनी गर्दन अकडा कर ही चलते थे | पटना वीमेन्स कॉलेज से इंटर एवं बी ए ऑनर्स कर स्नातकोत्तर ( हिंदी साहित्य ) करने के लिए पटना वि वि में दाखिला लिया | यह उस समय की बात है जब इस वि वि में दाखिला पाना किसी उपलब्धि से कम नहीं हुआ करती थी |